– «Отдел полиграфической деятельности» аьлла кхоьллина яра х1ара отдел 2015-чу шарахь. Вайн махка йохьуш йолу исламски литература вайн динца нийса йог1уш ю, яц хьожуш, йохка а, яржо а мегар ду я дац олий сацам беш болх бора оха цу хенахь. Цул т1аьхьа кхечу регионашкахь арахецна йолу книгаш церан изданийн пурбанца арахеца йолийра. Иштта и болх бора нахана пайде йолу литература хилийтаран 1алашонца, х1унда аьлча вайн книгаш гочъеш арахоьцу отдел кхуллуш бен яцара. Ткъа вайна ма-хаара, исламски литература гочъеш арахецарх ца тоьу, иза арахецале цу т1ехь бан безаш кхин дуккха а болх хуьлу.